
PARLAMENTUL ROMÂNIEI

CAMERA DEPUTAŢILOR

	   Comisia pentru politică economică,                                                                

           reformă şi privatizare                                 Nr. 4c-1/19

	                        Comisia pentru industrii
                                    şi servicii
                          Nr. 4c-3/34

	


                                                  




          București, 11.03.2014  
  

                                                                                         Nr. Pl-x 25/2014

BIROULUI  PERMANENT  

AL

CAMEREI  DEPUTAŢILOR

Vă înaintăm, alăturat, RAPORTUL COMUN asupra propunerii legislative privind economia socială, transmisă Comisiei pentru politică economică, reformă şi privatizare şi Comisiei pentru industrii şi servicii, cu adresa nr. Pl-x 25 din                            10 februarie 2014, înregistrată sub nr. 4c-1/19, respectiv nr. 4c-3/34 din 10 februarie 2014, Camera Deputaţilor fiind Cameră decizională. 
     În raport cu obiectul şi conţinutul reglementării, iniţiativa legislativă face parte din categoria legilor ordinare.
                    PREŞEDINTE                                                      PREŞEDINTE   
    Mihai TUDOSE



                 Iulian IANCU                                      

           Nr. Pl-x 25/2014
RAPORT COMUN
asupra 
propunerii legislative privind economia socială
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare şi Comisia pentru industrii şi servicii au fost sesizate, spre dezbatere în fond, cu propunerea legislativă privind economia socială, trimisă cu adresa nr. Pl-x 25 din 10 februarie 2014, înregistrată sub                        nr. 4c-1/19, respectiv  nr. 4c-3/34 din 10 februarie 2014.

Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este                               Cameră decizională.

Senatul, în calitate de primă Cameră sesizată, a respins iniţiativa legislativă în şedinţa din 4 februarie 2014.
Consiliul Legislativ, prin avizul nr. 1019 din 27 septembrie 2013,                        a avizat favorabil iniţiativa legislativă, cu observaţii şi propuneri.
Consiliul Economic şi Social, prin avizul nr. 2847 din 17 septembrie 2013, a avizat negativ propunerea legislativă.

Guvernul, prin punctul de vedere transmis cu adresa nr. 2253 din                          25 noiembrie 2013, nu susţine adoptarea acestei iniţiative legislative.
Comisia pentru administrație publică şi amenajarea teritoriului a avizat negativ propunerea legislativă, conform avizului nr. 4c-6/26 din 18 februarie 2014. 

Comisia pentru muncă şi protecţie socială a avizat negativ iniţiativa legislativă, conform avizului  nr. 4c-7/48 din 19 februarie 2014. 

Comisia juridică, de disciplină şi imunităţi  a avizat negativ propunerea legislativă, conform avizului  nr. 4c-11/86 din 25 februarie 2014. 

Comisia pentru buget, finanţe şi bănci a avizat negativ iniţiativa legislativă, conform avizului  nr. 4c-2/47 din 6 martie 2014. 
Propunerea legislativă supusă dezbaterii are ca obiect de reglementare instituirea domeniului economiei sociale, a cadrului general de organizare şi funcţionare a întreprinderilor care desfăşoară activităţi în acest domeniu, stabilirea măsurilor de promovare a economiei sociale, precum şi stabilirea competenţelor autorităţilor administraţiei publice centrale şi locale în domeniu.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat iniţiativa legislativă în şedinţe separate. Membrii Comisiei pentru politică economică, reformă şi privatizare au examinat propunerea legislativă menţionată mai sus şi documentele care o însoţesc, în şedinţa din 11 martie 2014. Membrii Comisiei pentru industrii şi servicii au examinat iniţiativa legislativă menţionată mai sus, în şedinţa din  12 februarie 2014.
Din numărul total de 25 membri ai Comisiei pentru politică economică, reformă şi privatizare au participat la dezbateri toţi deputaţii, iar din numărul total de 25 membri ai Comisiei pentru industrii şi servicii au participat la dezbateri                           22 deputaţi.
În urma examinării iniţiativei legislative şi a opiniilor exprimate de către membrii celor două Comisii, s-a constatat că propunerea legislativă nu se justifică pentru următoarele considerente:

─ Textul propunerii legislative reprezintă o versiune mai veche a        proiectului de Lege privind economia socială iniţiat de Guvern. Ulterior, au avut loc consultări cu reprezentanţii Comisiei Europene, Fondului Monetar Internaţional şi Băncii Mondiale, referitoare la definirea termenilor folosiţi în domeniul economiei sociale la nivel internaţional şi european, dar şi consultări referitoare la reglementarea prevederilor comunitare şi naţionale în domeniul achiziţiilor publice. În prezent,  proiectul de Lege privind economia socială se află în dezbatere la Senat.
─ Conform punctului de vedere al Consiliului Economic şi Social, propunerea legislativă nu este în concordanţă cu recomandările Comisiei Europene referitoare la întreprinderile de inserţie socială, acestea nefiind reglementate în conţinutul iniţiativei legislative.
─ Expunerea de motive trebuia să fie însoţită de fişa financiară în care să fie înscrise efectele financiare asupra bugetului general consolidat, conform prevederilor art. 15 alin. (1) din Legea nr. 500/2002 privind finanţele publice,                   cu modificările şi completările ulterioare, potrivit cărora în cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, trebuie să se prevadă şi mijloacele necesare pentru acoperirea minusului de venituri sau creşterea cheltuielilor.

Faţă de aceste considerente, membrii celor două Comisii au hotărât,                     cu majoritate de voturi, să propună plenului Camerei Deputaţilor respingerea                         propunerii legislative privind economia socială.
În raport cu obiectul şi conţinutul său, iniţiativa legislativă face parte din categoria legilor ordinare.

          PREŞEDINTE                                                         PREŞEDINTE  
                       Mihai TUDOSE                                                          Iulian IANCU
            SECRETAR                                                             SECRETAR

                            Cornel ITU                                                            Istvan ANTAL
                                                                                                                                       Consilier  parlamentar

